Bakıda taksilərlə bağlı reydlərə başlanıb » YeniSözçü qəzeti\nBakıda taksilərlə bağlı reydlərə başlanıb\nBakı Nəqliyyat Agentliyi Bakıda fəaliyyət göstərən taksilərin vergiyə cəlb edilməsi ilə bağlı tədbirlərə başlayıb.\nBu barədə Bakı Nəqliyyat Agentliyinin ictimaiyyətlə əlaqələr şöbəsinin sektor müdiri Mais Ağayev məlumat verib.\nQurum rəsmisi bildirib ki, bununla bağlı artıq araşdırmalar başlayıb: "Əsas məqsəd taksi xidməti ilə məşğul olan fiziki və hüquqi şəxsləri fərqlənmə nişanları almağa cəlb etməkdir. Bunula bağlı agentlikdə xüsusi işçi qrupu yaradılıb və həmin qrup şəhərdə taksilərin sıx toplaşdığı ərazilərdə araşdırmalara başlayıb. Qrup üzvləri taksi sürücüləri ilə fərdi söhbətlər aparır və onlara fərqlənmə nişanlarının üstün cəhətləri izah olunur. Fərqlənmə nişanlarının alınmasının əsas üstünlüyü odur ki, biz Bakıda fəaliyyət göstərən taksilərin sayını müəyyənləşdirəcəyik. Bundan sonra, Bakıda fəaliyyət göstərən taksilərin vahid qeydiyyat sistemi yaranacaq. Proses nəticəsində taksi sahəsində büdcəyə vergi daxilolmaları asanlaşacaq və artacaq".\nM.Ağayev bildirib ki, fərqlənmə nişanı almaq istəyən şəxs istənilən bank filialında 18 manat rüsum ödəyərək Bakı Nəqliyyat Agentliyinin Nəqliyyatın İntellektual İdarəetmə Mərkəzinə ödəmə qəbzini təqdim edir və fərqlənmə nişanı alır. Fərqlənmə nişanı alan bütün taksilər şəhərin istənilən nöqtəsində dayana və normal taksi fəaliyyəti ilə məşğul ola bilər. Nişan hər ay alınmalıdır.\nM.Ağayev bildirib ki, fərqlənmə nişanı almayan taksilərin fəaliyyəti qanunsuz hesab ediləcək.\nBakıda istehsal müddəti 10 ili ötmüş avtomobillərin taksi xidməti göstərməsinin qadağan edilməsi məsələsinə gəlincə isə, M.Ağayev bu məlumatı təkzib edib. Onun sözlərinə görə, illik texniki baxışdan keçən və istifadəyə yararlı olan bütün avtomobillərin taksi fəaliyyəti göstərməsi mümkündür.\nNəqliyyat Nazirliyinin səlahiyyətləri alınıb yol polisinə verildi – ŞOK\nBakıda əsən güclü külək 25-dək ağacı aşırdı\nPrezident İlham Əliyev Samuxda yol tikintisinə pul ayırdı


Keçmiş məhkumların cəmiyyətə inteqrasiyasına ictimai dəstək layihəsinin icrasına başlandı 1905.az\nMayın 17-də “Azadlıqdan Məhrumetmə Yerlərinin Müşahidəsi” İctimai Birliyi Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə yardımı ilə “Yeni Həyat – keçmiş məhkumların cəmiyyətə inteqrasiyasına ictimai dəstək” layihəsinin icrasına başlayıb. Bu məqsədlə keçirilən mətbuat konfransını giriş sözü ilə layihənin hüquqşünası Şahin Camalov açdı. Layihənin mahiyyəti barəsində danışan Şahin Camalov bildirdi ki, əsas məqsəd cəza çəkməkdən azad edilmiş şəxslərin cəmiyyətə inteqrasiyasını dəstəkləmək və onların qarşılaşdıqları hüquqi, psixoloji və sosial problemlərin həllinə kömək etməkdir. Ş.Camalov qeyd etdi ki, bununla bağlı olaraq 1, 4 və 15 saylı cəzaçəkmə müəssisələrində məhbuslarla görüşlər keçirilib və layihə onlar tərəfindən razılıqla qarşılanıb. Qeyd olunub ki, indiyədək 20 keçmiş məhkuma psixoloji və hüquqi yardım göstərilib və bunun davamlı olacağı gözləniləndir.\nLayihənin psixoloqu Asəf Kərimov bildirdi ki, azadlıqdan məhrumetmə yerlərindən buraxılan şəxslərin cəmiyyətə inteqrasiyasında daha çox psixoloji, maddi və cəmiyyətin həmin şəxslərə münasibəti səciyyəli problemlərlə üzləşilir. Bu problemlərin həlli üçün xarici təcrübənin mənimsənilməsinin gərəkliliyini önə çəkən A.Kərimov psixoloji problemləri ailənin keçmiş məhkuma münasibəti, peşə fəaliyyətinə qayıtmaq qorxusu, yeni işə başlamaq qorxusu, ətrafdakı şəxslərə inamsızlıq kimi təsnifləşdirdi. Psixoloq bütün bu problemlərin həlli üçün dövlət tərəfindən mərkəzləşdirilmiş iş aparılmasının zəruriliyini önə çəkdi və qeyri-hökumət təşkiltlarının təcrübəsindən istifadənin önəmini vurğuladı.


Moskva Azərbaycan müəssisələrini tibbi texnika istehsalına cəlb etmək istəyir\nBiznes və iqtisadiyyat xəbərləri 12 Mart 2009 13:03 (UTC+04:00)\nRusiya, Moskva, 12 mart / Trend , R.Ağayev /\nAzərbaycanın Baş nazirinin müavini Eyyub Yaqubov və Moskva merinin müavini Lyudmila Şvetsova dünən Rusiya paytaxtında iqtisadi-ticari, elmi-texniki və mədəniyyət sahələrində əməkdaşlıq üzrə Azərbaycan-Moskva hökumətlərarası komissiyasının iclasının yekunlarına əsasən protokol imzalayıblar.\n"Komissiya qeyd edir ki, 2007-ci ilin oktyabrında baş tutmuş ötən iclasın protokolunda nəzərdə tutulmuş bütün tapşırıqlar əsasən yerinə yetirilib", - protokolun mətnində deyilir.\nProtokolda deyilir ki, 2007-ci ildə Azərbaycanla Moskva arasında ticarət dövriyyəsi 131 milyon dollara bərabər olub ki, bu da 2006-cı ilin göstəricisindən 1,9 dəfə çoxdur. 2008-ci ilin yanvar-sentyabr aylarında ticarət dövriyyəsi 157,1 milyon dollar təşkil edib. Moskvadan Azərbaycana 133,7 milyon dollarlıq mal tədarük olunubsa, əks istiqamətdə tədarük edilən malların dəyəri 23,4 milyon dollara bərabər olub.\n"Moskvadan ixracın artımı Azərbaycana innovasiya texnologiyaları, qara metal məmulatları və ağır maşınqayırma məhsulları üzrə tədarükün böyük dərəcədə artımı ilə əlaqədardır", - protokolun mətnində bildirilib. Moskvadan Azərbaycana həmçinin elektrik avadanlığı, avtonəqliyyat, ət-süd və balıq məhsulları, qənd və konditer məmulatları, kimyəvi məhsullar tədarük edilir.\nRusiya Federal gömrük xidmətinin məlumatına görə, 2008-ci ilin ilk yarısında Azərbaycandan Moskvaya 6 min ton kənd təsərrüfatı məhsulu, 69 min dekalitr spirtli içki tədarük olunub ki, bu da bütün MDB-dən gətirilən məhsulların 6,4 faizi deməkdir.\nHökumətlərarası komissiyanın iclasının yekunlarına əsasən, Moskva şəhərinin elm və sənaye siyasəti departamenti və Rusiya Enerji və Sənaye Nazirliyinə sənaye və aqrar-sənaye kompleksi və iqtisadiyyatın digər sahələri müəssisələrinin əməkdaşlığı üzrə konkret tapşırıqları işləmək, eləcə də külək enerji qurğularının yaradılması layihələrinin inkişaf etdirilməsi, işlənmiş təkərlərin emalı və Moskva müəssisələrinin avadanlıqlarının kiçik hidrostansiyalarda istifadə olunması üzrə işlər tapşırılıb.\nBununla yanaşı, bu strukturlara kooperativ əsasda tibbi texnika və tibbi təyinatlı məmulatların istehsalı üzrə birgə müəssisələrin yaradılmasında Azərbaycan müəssisələrinin iştirakının mümkünlüyünü nəzərdən keçirmək tapşırılıb.\nKomissiyanın səkkizinci iclasının Bakıda keçirilməsi barədə qərar qəbul edilib, konkret vaxt dəqiqləşdiriləcək.


Aybəniz | SENET.AZ\nBuradasınız: Ana səhifə / Manşet / Nəsr / Ədəbiyyat / Aybəniz\n02 Oktyabr 2015 173 Baxış\nYatdığım divandan sürüşüb ağzıüstə yerə düşəndə ayıldım. Əslində, mənimki düşmək deyildi, elə bil, kimsə qəsdlə götürüb yerə çırpmışdı.\nNə isə, məsələ zatən bunda deyil. Hirsimi soyutmaq üçün iş otağıma gəlib kirilcə yazılmış, saralmış kitab qalaqlarının arxasında gizlətdiyim siqaret qutusunu (#SİQARETƏ YOX!) axtarmağa başladım. Çox çəkmədi, tapdım. Sakitləşməkçün axmaq çıxış yolu idi. Qutunu açmadan əzib yerinə tulladım.\n“Darvazamızı fələk döyüb” – səbəbini çözə bilmədən elə hey bu sətri mızıldanırdım. Amma indi hava çox sakit idi. Gecə yasa batmışdı. Heç hava da yox idi. Boğulurdum. Həmişə ikisini içdiyim “nescafe tünd” paketinin bu dəfə dördünü açıb fincana boşaltdım.\nFikrim lap yaxındaydı. Hiss edirdim ki, lap ovcumun içindədi. Barmaqlarımı əyib qələmi tutmağa ürək eləmirəm. Ayağa qalxıb otağın qapısını bağlayacam, ovcumu açacam, fikirlərimə azadlıq verəcəm və yazmağa başlayacam.\nOtağın çıxışındayam. Heyf. Necə olub ki, indiyə qədər fərqinə varmamışam. Otağımın qapısı yox imiş.\nİndi dəvəsi ölmüş ərəbə daha çox bənzəyirəm. Qələm əlimdədi. Rahatam. Fikirlərim kor kəpənək kimi başıma fırlanırlar. Otağın qapısız olduğunun fərqində belə deyillər.\nUzun bir hekayə görmüşəm, amma qısa yazmalıyam. Çünki yıxıldığıma görə çox əsəbiyəm. Bir şey deyim… Bilirsiniz, əslində, insanlar heç vaxt özləri yıxılmırlar. Atalara inanmayın. Yuxunun təsirindən hələ də çıxa bilməmişəm. Köhnə hekayədir. Lap qədim…\nOnda 93-cü il idi. Tarix dərslərində Xruşşovu lənətləyib səhərləri də dərsdən iki saat əvvəl çörək növbəsinə dayandığımız vaxtlardı.\nHəmin gün təzə tökülmüş polad kimi qaynar çörəkləri maşından dükana yığmaq üçün Bayram əmiyə kömək edirdim. Gödəkboy, şişman və mehriban adamdı Bayram əmi. O da zəhmətimin qarşılığında çörək almağımçün məni dükana növbəsiz buraxırdı. Çörəkləri qucağıma yığıb dükana girəndə üzünə öyrəşdiyim satıcı Gülmira xalanın yerinə tanımadığım başqa bir qadınla rastlaşdım. Əslində, Gülmira iki işdə çalışırdı – gecə növbəsində çörək sexində xəmir yoğurur, səhərlərsə çörəkləri satırdı. Sonradan eşitdim ki, onu oğurluq üstündə işdən qovublar.\nYetimdar qadındı Gülmira. Ərsiz-başsız dörd uşaq böyüdürdü. Həyat yoldaşı Mübariz əmi Ağdamın boşaldığı gün şəhid olmuşdu. Hamımız, – “komandir”, – deyib çağırırdıq rəhmətliyi, indi olmasın. Pəhləvan kimi adamdı. Koroğlunu görmüş, komandiri görmüş. Lopa bığları zəhmli görünüşünü tamamlayırdı. Fürsət tapan kimi bizə qoşulub futbol oynayırdı. Məni çox istəyirdi…\nGülmira xalanı hərəkətinə görə qınamasam da, ürəyimdə onnan küsmüşdüm. Gətirdiyim axırıncı qucaqdolu çörəkləri piştaxtanın üstünə yığıb pulu götürmək üçün əlimi topuğuma zorla çatan şalvarımın sol cibinə saldım. Çünki qalan ciblərim artıq iki-üç il idi ki, aşsüzənə dönmüşdü. Daha doğrusu, yox olmuşdu. Hərdən soyuq havada özümü sındırmayıb hər iki əlimi ciblərimə salanda, sağ əlim bədənimə toxunurdu. Diksinirdim. Amma bu dəfə daha bərk diksindim. Məgər çörəkpulunu sol əvəzinə sağ cibimə qoyubmuşam. Yeni satıcı qaşqabağını töküb, – “kömək etsən də, pulsuz çörək verə bilməyəcəm sənə”, – deyəndə dükanda dayanmayıb çölə qaçdım.\nMəktəbdə dərsin başlamasına yarım saat qalana qədər həmin manatlıqları axtardım. Çörək dükanı ilə evimizin döngəsinə çatanacan gəldiyim bütün yolu qarış-qarış gəzdim. Manat-filan yox idi… Qonşumuz Aslan əmi dadıma çatdı. Adəti üzrə küçədə əkdiyi söyüdləri suvarırdı:\n– Nə axtarırsan, bala, bayaqdan?\nSəksənib başımı qaldırdım:\n– Hə, sizsiniz, Aslan əmi. Sabahınız xeyir.\n– Sabahın xeyir, qardaşoğlu. Nə girinc qalıbsan bir saatdı?\n– Pul axtarıram.\nŞaqqanaq çəkib güldü:\n– Hansı axmaq indiki zamanda pul itirər ki, sən də tapasan?!\nQulaqlarımın ucuna qədər qızardığımı hiss elədim:\n– Çörəkpulunu itirmişəm, – mızıldandım.\n– Yaxşı, axtarma day. Tapılmaz. Gəl, həyətə gəl, evdən birini verim.\n– Yox, çox sağ olun. Mənə üç çörək lazımdı, – bunu deyib sivişib aradan çıxdım. Evə yox, birbaşa məktəbə getdim. Üzüm gəlmədi evə əliboş qayıtmağa. Heç çantamı da götürməyə getmədim. Necə olsa, Aslan əmi evə xəbər verəcəkdi.\nMən deyim beş, siz deyin on dəqiqə – ancaq keçmiş olardı. Məktəbin sakit həyətində birdən-birə haray-həşir qopdu. Tanış səsdi. Amma ağladığı üçün kim olduğunu tam kəsdirə bilmədim. Həm də kim idisə, hər gün düzülüb dərsdən əvvəl Azərbaycan himnini oxuduğumuz yerə doğru qaçırdı – mənə tərəf. Alçaq birmərtəbəli məktəb binasının tinini burulanda yanılmadığımı gördüm. Aybəniz idi. Əsmərbənizli Aybəniz. Uzun, xurmayı saçlarının ucundakı hörüklərində ağ bantları heç vaxt xatirimdən getməyən o qız. İyirmi il sonra belə adını yazarkən başqa söz tapa bilməyəcəyim qədər qəşəng idi. Elə birinci sinifdə, ilk dərs günündə yanımda oturanda da, – “sən çox qəşəngsən”, – demişdim. İki-üç gün keçməmiş yerimizi dəyişmişdilər. Sonra da məktub yazmışdım. Və həmin gündən bəri məndən uzaq dururdu. Ta ki, çörəkpulumu itirdiyim günə qədər.\nHəmin hadisə yadıma düşəndə indi də məni gülmək tutur.\nAybəniz ağlaya-ağlaya üstümə qaçırdı. Özümü itirmişdim. Tərs kimi, ya da xoşbəxtlikdən erkən olduğu üçün məktəbin həyətində mənnən başqa heç kim yox idi. İki-üç addımlığıma çatanda hələ də nə baş verdiyini anlamış deyildim. Pulumu itirdiyimə görə kefsizliyimə qorxu qarışıq nabələd bir hiss də əlavə olunmuşdu. Həmin an ağlıma gələn yeganə səbəb ötən gün dərnəkdə çəkdiyi əsgər rəsmini xəlvəti götürüb özümlə evə aparmağım idi. Əslində, bir az böyüyüb o əsgər kimi olacağımı xəyal etmişdim. Sadəcə, Aybənizin görmək istədiyi əsgər.\nDünən rəsmi götürəndə sinif yoldaşlarımızdan ikisi görmüşdü. Təkcə onlar xəbər verə bilərdilər. Daha doğrusu, Tünzalə. Çünki Aybənizlə qonşu olan o idi. Xəbər vermişdi və Aybəniz elə bu gün mənnən əvəz çıxmaq üçün məktəbə tez gəlmişdi. Bilirdi ki, evimiz məktəbə yaxındı. Hər gün hamıdan əvvəl məktəbin həyətindəki bağçada xortdayıb bitirəm.\nBu kiçik süjeti quranda Aybəniz artıq mənim bir addımlığımdaydı. Quruyub qalmışdım. Rəsm-zad nə gəzirdi?! Çantam da evdəydi.\nBir addım dala çəkildim. Qaçıb aradan çıxacaqdım. Onsuz da bu gün mənimki gətirməmişdi. Zəhrimara qalsın hər şeyi. Qaçsaydım, çata bilməyəcəkdi. İdman dərslərində mənnən həmişə geri qalırdı. Amma təkcə mənnən. Çünki Aybəniz çox sağlam qızdı. Bəlkə də atası hərbçi olduğuna görəydi. Nə bilim. Amma mən də fərsiz deyildim o vaxtlar. “Uşu-çay”, – deyə idman növü var. İkinci sinifdən ora yazılmışdım və artıq beş il idi ki, məşğul olurdum.\nGözucu Aybənizin əllərinə baxdım. Fikri ciddi idisə, məni cəzalandıracaqdısa, əlində çaylaq daşı olmalıydı. Bu bizim rayonda adət idi. Yəni kimisə daşla vurmaq. “Lopatka”, yaxud balta ilə deyil, məhz çaylaq daşı ilə.\nGözümü qırpmağa macal verməmiş Aybənizlə burun-buruna gəldik. Bütün ömrüm boyu unuda bilməyəcəyim hadisə də elə o an baş verdi. Qız qəfil boynuma sarıldı.Çox qorxmuş olmalıydı. Tir-tir əsirdi. Yumşaq nəyinsə ayağımın altına düşdüyünü hiss elədim. Çörəyin kənarı idi – ən dadlı yeri. Aybənizin ovuclarından tökülmüşdü.\n– Məktəbdə yemək üçün çörək gətirmişdim, – deyib kəsik-kəsik iç çəksə də, hələ də heç nə başa düşə bilməmişdim.\nBunu deyib gözlərimi döydüyümü görüncə, tələsik əlavə elədi:\n– Yolda yekə bir it dalımca düşdü. Az qalsın parçalayacaqdı. Təkcə bu qaldı. Baaax, – əyilib yerə düşən tikəni götürdü. – Qalanını ona atdım. Əl çəkmədi. Dalımca bura qədər gəldi, – birnəfəsə izah edib təzədən hönkürtü ilə ağlamağa başladı. Və bu dəfə daha ürəkdən sarılmışdı mənə. Qucaqladım:\n– Ay ağılsız, it çörəyi sevmir.\n– Bəyəndin? – gülümsədi.\nƏsgəri, – bir az sakitləşmişdi. Bic-bic qımışdı.\n– Çox qəşəng idi.\n– Dünən sən onu çantamdan götürəndə görmüşdüm ee mən.\nElə şirin gülürdü ki!\nİllər keçdikcə dönə-dönə fərqinə vardım ki, həyatımda Aybənizlə bağlı hər şey elə o günkü boydaymış – bir qucaqlıq. Bir qucaqlıq gülümsəmə, bir qucaqlıq ağlama, bir qucaqlıq darıxmaq, bir qucaqlıq həsrət. Və bir də bir ömür yetim qalan qollar…\nBiz həmin gün çörəyimizi itirmişdiksə də, ölənə qədər xatırlayacağımız “birgə anlar” qazanmışdıq. İkimiz. Öz zəhmətimizlə. Allah Xruşşova irəhmət, ermənilərə lənət eləsin, inşəallah!\np.s. Həmin gün evə gələndə nənəm mənə danışdı ki, əslində, Gülmira balalarını saxlamaqçün, daha doğrusu, onların acınnan ölməməsiyçün hər dəfə gecə növbəsində çörək sexinnən qayıdanda xəmiri iki qoltuğunun arasında gizlədib evə gətirirmiş. Dörd uşağına yağsız kökə bişirə bilsin deyə…\nƏvvəlki yazı Bu romanda sonluğu müəllif yox, oxucu təyin edir\nNövbəti yazı Ağababa müəllim, həmişə toylarda!


Tahir Kərimov Salyandakı villasını neçiyə satır? Lənkəranda 2 avtobus toqquşdu, 4 yaralı – Yeni rektor şəhid haqqında filmə qadağa qoydu – “”Azdramda” kim qalacaq?!̶ Manaf Ağayev şahid qismində dindirildi “Bəlkə başqa bir övladım da var? “- Politoloq Zahid Orucun fikirlərini dəstəklədi -& ANS-in çardağı dağıdıldı, polislə qarşıdurma  Dini cərəyana qoşulmağa məcbur edənlər həbs edil “Nəzir pullarını QMİ götürür” – Nazir Gürcüstandadır Gəncədə hesabat yığıncağı keçirildi\n12 Aprel 2016 / 19:10 / Baxış sayı: 1775 Öncə Ermənistanın silahlı təxribatının qarşısını alaraq qəhrəmancasına şəhid olmuş Azərbaycan hərbçilərinin əziz xatirəsi bir dəqiqəlik sükutla yad edilib. Sonra çıxış edən Gəncə şəhər İcra Hakimiyyətinin başçısı Elmar Vəliyev hesabat məruzəsində bildirib ki, əvvəllər olduğu kimi 2016-ci ilin ilk 3 ayında da bütün sahələr üzrə göstəricilər yüksəlib, infrastruktur layihələri uğurla davam etdirilib.\nDövlət başçısı cənab İlham Əliyevin rəhbərliyi ilə sənayeləşmə siyasətinin çağdaş dövrün çağırışlarına uyğun zənginləşdirilməsi Azərbaycan iqtisadiyyatının potensial imkanlarının daha da yüksəlməsinə yol açıb.\n2016-cı ilin birinci rübü ərzində şəhər sənayesinin təsərrüfat subyektləri tərəfindən 68 milyon 874 min manatlıq sənaye məhsulu istehsal olunmuş və xidmətlər göstərilib. Özəl bölmədə istehsalın həcmi sənaye məhsulunun 62,2 faizini təşkil edib. Üümumi istehsalın 91,2 faizi sənaye mallarının istehsalı, 8,8 faizi isə sənaye xarakterli xidmətlərin göstərilməsi hesabına yaranıb.\nÖzəl sektorda ümumi daxili məhsul buraxılışının xüsusi çəkisi 2015-ci ilin müvafiq dövrü ilə müqayisədə 13,4 faiz artaraq 34,8 faizədək yüksəlib. Sənaye məhsulunun 92,2 faizi emal, 6,4 faizi elektrik enerjisi, qaz, buxar istehsalı, bölüşdürülməsi və təchizatı, 1,4 faizi isə su təchizatı, çirkli suların və tullantıların təmizlənməsi bölmələrində istehsal olunub\nEmal sənayesində, kompüter, elektron və optik məhsulları, qida məhsulları, tikinti materialları, kağız və karton, nəzarət ölçü cihazları, maşın və avadanlıqlardan başqa hazır metal məmulatları, avtomobil, qoşqu və yarımqoşquların istehsalı, maşın və avadanlıqların quraşdırılması və təmiri bölmələrində və metallurgiya sənayesində artım müşahidə edilib.\nŞəhərin nəqliyyat, rabitə və informasiya xidməti təsərrüfat subyektlərinin fəaliyyəti şəhər İcra Hakimiyyətinin daim diqqət mərkəzində saxlanılmış, bu sahəyə investisiyaların yönəldilməsi, avtomobil yollarının yenidən qurulması, genişləndirilməsi, təmir və bərpası istiqamətində mühüm işlərin görülməsi davam etdirilib. Dövlət başçısının tapşırığına əsasən 2015-ci ildə başlanılmış Zazalı-“İmamzadə” kompleksi–Gəncə avtomobil yolunun tikintisi cari ildə də davam etdiriləcək.\nBundan başqa “Qərb” Regional Enerji Təchizatı və Satışı İdarəsinin Gəncə Paylayıcı Şəbəkəsi şəhərin sosial-iqtisadi inkişafını nəzərə almaqla əhalinin və iqtisadiyyatın dayanıqlı, fasiləsiz, sabit elektrik enerjisi ilə təmin olunması məqsədilə hesabat dövrü ərzində mərhələli şəkildə müəyyən tədbirlər həyata keçirib. Gəncə Qaz İstismarı Sahəsi 2016-cı ilin birinci rübü ərzində əhalinin və digər istehlakçıların normal və təhlükəsiz qaz təchizatının təmin olunması, ayrı-ayrı ərazilərdə yeni inşa edilmiş evlərin qazlaşdırılması və qaz təminatının bərpası istiqamətində müəyyən işlər görüblər. Şəhərin 28 May, Təbriz, V.Xuluflu, Qızıl\nHacılı və digər küçələrdə, həmçinin Cavad xan qəsəbəsində əhalinin həyətyanı sahələrindən keçən qaz xəttləri kəməri təhlükəsiz yerə çıxarılıb. Mənzilləri qidalandıran mövcud qaz xəttləri qaz tənzimləyici şkaflara birləşdirilib.\nİfrastrukturun vacib sahələrindən olan su təchizatı və kanalizasiya sisteminin yaxşılaşdırılması dövlət qayğısı ilə əhatə olunub. Bu sahədə aparılan islahatların və müəyyən olunmuş proqramların reallaşmasına geniş imkan yaradılıb. Şəhərin suya olan tələbatının ödənilməsi, mövcud su təchizatı və kanalizasiya sisteminin perspektivə uyğun təkmilləşdirilməsi və inkişaf etdirilməsi ilə bağlı hesabat dövründə də icra olunan layihə uğurla davam etdirilir.\nAzərbaycan Respublikasının Prezidenti cənab İlham Əliyevin diqqət və qayğısı sayəsində Azərbaycan təhsil sisteminin milli dəyərləri saxlanılmaqla dünya təhsil sisteminin prinsiplərinə uyğunlaşdırılması, təhsil islahatlarının uğurla davam etdirilməsi təhsilin bütün pillələrində müsbət nəticələrin əldə olunmasına geniş imkanlar yaratmışdır. Təhsilin məzmunca yeniləşməsi, məktəblərdə müasir tələblər səviyyəsində təhsil mühitinin formalaşması, şəhər təhsil müəssisələrinin maddi-texniki bazasının möhkəmləndirilməsi, tədris binalarının təmiri, yeni məktəb binalarının tikintisi Gəncə şəhər İcra Hakimiyyətinin daim diqqət mərkəzində olmaqla, bu sahədə davamlı işlər aparılır. Hesabat dövründə Mir Cəlal Paşayev adına 39 nömrəli tam orta məktəbdə yeni inşa edilmiş 1 min 200 şagird yerlik əlavə tədris korpusu istifadəyə verilib.\nGəncə şəhərində səhiyyə sisteminin yeni dövrün tələblərinə uyğunlaşdırılması, əhalinin sağlamlığına etibarlı təminat verən müasir infrastrukturun yaradılması şəhər İcra Hakimiyyətinin xüsusi diqqət mərkəzindədir.\nÖlkə Prezidentinin tapşırıq və tövsiyələrinə uyğun olaraq, eləcə də “Vətəndaşların müraciətləri haqqında” Azərbaycan Respublikasının yeni qəbul edilmiş Qanununu əldə rəhbər tutaraq Gəncə Şəhər İcra Hakimiyyətində hər an vətəndaşlarla və sıravi insanlarla bilavasitə təmasda olan Aparat əməkdaşlarından etik norma və qaydalara ciddi əməl edilməsi, vətəndaşların müraciətlərində qaldırılan məsələlərin vaxtında öyrənilib, müvafiq tədbir görülməsi tələb olunmaqla, bu sahədə işlər daha da gücləndirilmişdir.\nDaha sonra cari ildə “Gəncə -2016 Avropa Gənclər Paytaxtı” layihəsinin təntənəli açılışı və açılışdan sonra həyata keçiriləcək layihələrlə bağlı yığıncaq iştirakçıları məlumatlandırıb. Sonda yığıncaq iştirakçıları adından Azərbaycan Respublikası Prezidentinə müraciət qəbul olundu.


Ananas yeyərək daha tez arıqlayın » wWw.Qadinlar.Biz ~ Qadınlar Bir Incidir! Populyar Qadın Saytı\nAnanas yeyərək daha tez arıqlayın\nTarix: 23-01-2016, 14:15\nŞərhlər: Baxılıb: 768\nSəs ver: Ananas\npəhrizi son zamanlar dietoloqların da məsləhət gördüyü pəhrizdir. Ananas, hemoridden selülitlərinin azalmasına, boğaz ağrısına və arıqlama\nkimi bir çox sağlamlıq probleminin müalicəsində vacib rol oynayır. Acdığınız\nhər an ananas yeyə bilərsiniz. Xüsusi pəhriz resepti yoxdur. Gündə iki stəkan yaşıl çay içməklə təsiri daha da artıra bilərsiniz.\nAnanasın faydaları İlk\nolaraq ananas meyvəsini alarkən böyük olmasına fikir verin. Mümkün olduğu qədər ən genişini alın. Ananas nə qədər böyük olsa, yeyilən hissəsi də o qədər çox olar.\nİçindəki liflər sayəsində ürək ağrılarını azaldır. Yüksək təzyiqi riskini azaldır. Həzm sisteminə gücləndirici təsir göstərir. İltihablanmaya mane olur. Tərkibi\nC vitamini ilə boldur. C vitamini ilə suda həll oluna bilən əsas antioksidantdır. Bunun sayəsində vücudun su ilə dolu olan bütün bölümlərinə və hüceyrələrə hücum edən sərbəst radikalların təsirindən qoruyur. Qulaq infeksiyalarına, soyuqdəymə və qrip kimi xəstəliklərdə olduqca təsirlidir.\nİçindəki təbii maddələr əməliyyatdan sonra yaraları sağaltmağa təsir edir. Həzmi asanlaşdırdığı üçün sağlam şəkildə arıqlamağa yardım edir və bədəndəki şişliyi aradan qaldırır. Selülit müalicəsində pəhriz kimi və masajda da istifadə edilə bilir. Lola_Maya_\nloading... Ananas pəhrizi (2 günə 2 kq arıqlama)\nBu qidalar iştahı azaldır – Arıqlamaq istəyənlərə siyahı\nGözəl Qamət Fermenti\nHamilə qalma ehtimalını artırmaq yolları\tDünən, 17:30\nAzərbaycan qadını\tDünən, 17:00\nUşağınız yalan danışır?\tDünən, 16:30\nQiz övladı\tDünən, 16:00\nBu gedişlə işinizi itirə bilərsiniz\tDünən, 15:00\n2017-cı ildə hansı bürclər varlanacaq?\tDünən, 14:30\nİnancın və əzmin zəfəri\tDünən, 14:00\nMərci şorbası\tDünən, 13:30\nÜzünüzü yapon qadınlar kimi yuyun, cavan qalın\tDünən, 13:00\nGirls\tDünən, 12:00\nAz yatmaq bizi kökəldir\tDünən, 11:30\nQadınlar.Biz lətifələrdə (2)\tloading... Hamısı\nGündəlik Bürclər - 20.02.2017Namaz Vaxtları / Fevral - 2017 [5 vaxt] [bütün bölgələr üzrə]Aylıq Bürclər - Bürclər 2017 Fevral ayında nə vəd verir?Həftəlik bürlər (30.01.2017 - 05.02.2017)Ən gözəl xətt mənimdir!(Səs vermə)Ən gözəl xətt mənimdir (Yarışmanın Qalibi)Sualım var?!!Nə üçün bu nik?1 ildirki Sizinləyəm200-ci xəbərmi belə qeyd etmək istədim✌